# Mocadera

El mocader és la persona que realitza la neteja de la moca del porc i posteriorment elabora l'embotit, però popularment es coneix com la mocadera o la mandonguera, ja que per costum la dona assumeix el rol. L'ofici va lligat amb la tradicional matança del porc i, com aquesta, en vies d'extinció.
El concepte i el context de l'ofici ha anat evolucionant. Antigament la matança del porc era un fet anyal important per l'economia familiar, en canvi, l'any 2020, es prescindeix. Tot i així, encara existeixen algunes professionals que presten els seus serveis esporàdicament.
En els orígens la feina de mocadera era combinada amb altres tasques rurals. La climatologia de la zona determinava l'estacionalitat, de novembre a març, els mesos més freds.

## Funcions

Les tasques de la mocadera són diverses, entre elles, dirigeix i coordina les persones que intervenen, classifica la carn, controla els temps de cocció...
En el moment de la matança i en coordinació amb el matador o mataporcs, recull la sang amb un gibrell i la remou per evitar-ne la coagulació, després la cola i la reserva per fer la botifarra negra. Quan l'aigua de la caldera està a punt, escalda els peus de porc, la llengua, la careta ... Posteriorment fa la mocada: renta els budells amb aigua calenta i un ganivet, i de seguida els esbaldeix amb aigua bullent i treu tot el que hi ha dins, i quan són nets els frega amb aigua, llimona i sal. Després separa i classifica les carns segons el destí final; la carn per fer les botifarres l'amaneix, i seguidament fa el tastet. A continuació emboteix la carn, lliga les botifarres i les cou.

## Referències

* ↑ «GDLC - mocader». Grup Enciclopèdia Catalana. Diccionari.cat. Definició de mocader. [Consulta: 24 juny 2020].
* ↑ «moca | enciclopèdia.cat». Grup Enciclopèdia Catalana. Enciclopèdia.cat. Definició de moca. [Consulta: 24 juny 2020].
* ↑ Ahmsbl, Msb-. «SANT BOI DE LLOBREGAT: HISTÒRIA I PATRIMONI: LA MATANÇA DEL PORC. LES MOCADERES (article de 1977)». Museu Sant Boi de Llobregat; Història i Patrimoni. Carles Martí i VilàLa matança del porc. Les mocaderes (article de 1977) Nota editorial: Publicat a "Vida Samboyana"(número 255, març de 1977). [Consulta: 24 juny 2020].
* ↑ «Diari de Manresa». Grup Prensa Ibérica Media. Regió 7. Diari de Manresa. Edicions Intercomarcals, S.A. article "On hi havia les Mandongueres o les Mocaderes" Francesc Comas 10/08/2014 https://www.regio7.cat/manresa/2014/08/10/hi-havia-mandongueres-mocaderes/278728.html.+[Consulta: 24 juny 2020].
* ↑ Ferr, Jesús; o. «Sant Jaume celebra la primera jornada de reconeixement als oficis tradicionals». Ajuntament de Deltebre. Delta ràdio 107.6 FM - Sant Jaume d'Enveja, 1ª Jornada de Reconeixement als Oficis Tradicionals - La dona mandongera. 11/03/2019, 11-03-2019. [Consulta: 24 juny 2020].
* ↑ «Grup Doble Columna». Grup Doble Columna - Canal 21 Ebre, canal de televisió digital (TDT), cobertura a les Terres de l'Ebre. https://www.youtube.com/watch?v=zccY7TYwlp8.+[Consulta: 24 juny 2020].
* ↑ «La matança del porc segueix bategant a la Garrotxa». Ràdio Olot 98.1 FM - La matança del porc segueix bategant a la Garrotxa. Pau Masó, 9/05/2018. [Consulta: 24 juny 2020].
* ↑ «La mort de porc a la Selva (I) - Xavier Fàbregas i Comadran, Quaderns de la Selva, 23(2011),» (en català). [Consulta: 24 juny 2020].
* ↑ «Un record per a la pagesia. Eines i estris d'una època oblidada. Premi d'investigació local de la Vila de Cubelles, Carme Subías i Randó. La matança del porc, pàg. 40» (en català). [Consulta: 24 juny 2020].
* ↑ Ràdio, Catalunya. «Descobrim l'ofici de la mocadera, una professió molt sacrificada». Corporació Catalana de Mitjans Audiovisuals SA. Catalunya Radio. Programa: La nit dels ignorants 3.0 -21/02/2020 Descobrim l'ofici de la mocadera, una professió molt sacrificada-àudio del programa.. [Consulta: 24 juny 2020].
* ↑ Taradell, Grup de Recerca Local de. «Bou Arumí, Concepció». Grup de Recerca Local de Taradell. Data entrevista: 18/09/2009. Entrevistada:Concepció Bou Aumí,97 anys, professió: Mocadera.. [Consulta: 24 juny 2020].